**ДО ОБЩИНСКИ СЪВЕТ – РУСЕ**

**П Р Е Д Л О Ж Е Н И Е**

**от Наталия Кръстева - общински съветник,**

Председател на временна комисия за изменение и допълнение на Правилника за организацията и дейността на Общински съвет – Русе, неговите комисии и взаимодействието му с общинска администрация.

**ОТНОСНО:** удължаване срока на действие на временна комисия

**УВАЖАЕМИ ОБЩИНСКИ СЪВЕТНИЦИ,**

С Решение №164, прието с протокол №9 на Общински съвет – Русе бе създадена временна комисия за изменение и допълнение на Правилника за организацията и дейността на Общински съвет – Русе, неговите комисии и взаимодействието му с общинската администрация.

За членове на комисията бяха избрани общинските съветнициБедрос Пехливанян, Биляна Кирова, Тодор Койнов, Иво Пазарджиев, Елеонора Николова, Митко Кунчев, Веселин Велчев, Дауд Ибрям. За председател на временната комисия беше избрана Наталия Кръстева.

След вземане на посоченото по- горе решение бяха проведени две заседания.

Поради факта, че комисията разглежда и коментира детайлно всяка норма от правилника, първоночално определения срок няма да е достатъчен, така че комисията да свърши своята работа обстойно. Съществен е и въпроса, че след изготвяне на промените, правилникът ще трябва да бъде оповестен на сайта на съвета, където да престои в рамките на един месец. Този период ще съвпадне с месец август, когато Общинския съвет не заседава. Това налага удължаване на срока на действие на временната комисия.

С оглед гореизложеното, на основание чл.63, ал.2, т.2 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общински съвет – Русе, да вземе следното

**Р Е Ш Е Н И Е:**

На основание чл.21, ал.1, т.1 от ЗМСМА, чл. 54, ал. 1 от Правилника за организацията и дейността на ОбС – Русе, неговите комисии и взаимодействието му с общинската администрация, Общински съвет - Русе реши:

1. Удължава срока на действие на временната комисия за изменение и допълнение на Правилника за организацията и дейността на Общински съвет – Русе, неговите комисии и взаимодействието му с общинската администрация до края на месец септември 2020г..
2. Задължава комисията на сесията, която ще бъде проведена през месец септември 2020г. да представи отчет пред Общински съвет – Русе, във връзка с резултатите от дейността си, както и проект за решение на общинския съвет за изменение и допълнение на Правилника за организацията и дейността на Общински съвет – Русе, неговите комисии и взаимодействието му с общинската администрация.

**ВНОСИТЕЛ: Наталия Кръстева ……………………………………………………**